תאיר קיזל

תאיר קיזל (בערבית: ثائر قزل, בתעתיק מדויק: ת'איר קזל; נולד ב-13 בפברואר 1982) הוא ראש עיריית מע'אר. דוקטור ומרצה ללשון עברית, מורה ומחנך. נולד וגדל במע'אר, האמצעי במשפחה של 11 אחים ואחיות. אביו, ד"ר סעיד קיזל, שימש מנהל בית הספר מקיף א בעיר. בילדותו אובחן קיזל כמחונן ולמד בבית ספר למחוננים בשלומי. בתיכון למד בבית הספר מקיף א במע'אר. לאחר התיכון התגייס לצה"ל לחטיבת הצנחנים, אך השתחרר לאחר שנה. בשנת 2001 החל ללמוד לתואר ראשון בחוג ללשון עברית ובחוג לסטטיסטיקה ותעודת הוראה בלשון וספרות עברית באוניברסיטת חיפה וסיים בשנת 2004. למד לתואר שני במסלול מחקרי בחוג ללשון עברית באוניברסיטת חיפה, וכתב תיזה בהנחיית פרופ' משה מורגנשטרן ופרופ' יוסף טובי על תרגומי המקרא הקדם-סעדיאניים לערבית יהודית, וסיים בשנת 2008. כתב עבודת דוקטורט בנושא התפתחות הלשון העברית בימי הביניים וזיקתה לערבית בתור הזהב בהנחיית פרופ' משה מורגנשטרן וסיים בשנת 2013. בהמשך כתב פוסט דוקטורט על תוספות התרגום של רס"ג במספר נוסחים בהנחיית פרופ' תמר צבי. לאחר מכן למד במשך שנתיים בקורס מורחב להכשרת עתודה ניהולית בשיתוף אוניברסיטת חיפה ומכון אבני ראשה, וסיים בהצטיינות. בשנת 2004 החל לשמש מורה לספרות, לשון עברית ותנ"ך בבית ספר מקיף ב' מע'אר עד לשנת 2014. בשנים 2005–2013 שימש מחנך ורכז פדגוגי בבית הספר התיכון הדרוזי למדעים ולמנהיגות ירכא. לאחר מכן הרצה במכללה האקדמית צפת, והיה ראש החוג ללשון וספרות עברית במכללה האקדמית הערבית לחינוך בישראל - חיפה. מרצה במכללה האקדמית תל-חי. בין היתר שימש כמרצה להכשרת מנהלים, סגני מנהלים ובעלי תפקידים. פרויקטור חינוכי ליישום מיזמים חינוכיים, פיתוח מקצועי והטמעת תוכניות עבודה במספר רשויות. בשנים 2014–2018 שימש מנהל פרויקטים ופיתוח מקצועי במכללת אלקטריק להוראה ולחינוך. כתב את סדרת ספרי הלימוד "מעגלים בעברית להוראת העברית לכיתות ז-ט. בשנת 2014 זכה בפרס מורה המדינה המצטיין ויצג את המדינה ואת הסוכנות היהודית במשלחת לארצות הברית. קיזל נכלל ברשימת 40 הצעירים המבטיחים במדינה בקטגוריית החינוך של המגזין "פורבס ישראל" לשנת 2015. בבחירות לרשויות המקומיות ב-2018 הקים יחד עם קבוצת צעירים בעיר את תנועת "מדינתי" והתמודד לראשות העיר מול חמישה מועמדים. זכה ל-23.97% מהקולות ולא עלה לסיבוב שני. בין השנים 2018–2023 שימש כחבר מועצת עיריית מע'אר. בבחירות לרשויות המקומיות ב-2024 התמודד לראשות העירייה מול ראש העירייה המכהן פריד גאנם, וזיאד דגש וניצח עם 41.00% מהקולות. הוא נשוי לנסרין ואב לשלושה. מתגורר במע'אר. קיזל, ת'. (2022) חדירת העברית לערבית המדוברת כמשתקף בשיח ברשתות החברתיות. (בשיפוט בכתב העת אוריינות לשפה). קיזל, ת' (2020). המילים הדקדוקיות בלשון אברהם אבן-עזרא כדרך לאפיון יסודות השערוב. חלקת לשון 53, עמ' 105-127. (כתב עת שפיט-אונ' בר-אילן 0792–5832 ISSN). קיזל, ת' (2020). דרכו של אברהם אבן עזרא ביצירת צירופי פעלים עם מילים דקדוקיות בהשפעת הערבית. אורשת, ט, 145-179. (כתב עת ישראלי שפיט ISSN 2663-0079) קיזל, ת' (2019). ניגוד, הגבלה והסתייגות בלשונו של ר' אברהם אבן עזרא כמחבר עצמאי כפרשן וכמתרגם בצל השפעת הערבית. בין עבר וערב, י-יא, 131-115. (כתב עת שפיט ISBN 965-7004-05). קיזל, ת' (2018). השתקפות המונח "מילים דקדוקיות" בחיבורי אברהם אבן עזרא ". אורשת, ז, 107-79 (כתב עת ישראלי שפיט ISSN 2663-0079) קיזל, ת' (2017–2018). איחוד וגיוון בתרגומי המקרא הקדם סעדיאנים לערבית יהודית. דארנא, 45, 137-161. קיזל ת' ועליאן, ס' (תשע"ו). זרות בליבוש עברי- על המקור הערבי בסלנג העברי. עיונים בשפה וחברה, 8 (1-2), 44-63. קיזל, ת' (תשע"א). מילון עברית- ערבי לתרגומי המקרא הערביים-היהודיים הקדומים. בתוך י' טובי (עורך), מטוב יוסף-ספר היובל לכבוד פרופ' יוסף טובי. כרך שלישי, (עמ' 11–41). חיפה: אוניברסיטת חיפה. Kizel, T. Shaked, sh. (2020). The Linguistic Intrusion of Hebrew among Arab Citizens in Israel. International Journal of Advanced Research 8(05), 1-6. (כתב עת שפיט, אמפקט פקטור 4.237) Kizel, T. (2022). Some Notes on Sami Mikhail's Translation of Najīb Maḥfūẓ's As-Sukkariyyah into Hebrew. (Accepted for publication) Advances in Literary Study.(h-index 5 כתב עת שפיט) Kizel, T. (2017). Image of the Religious Jewish Woman in Savyon Liebrecht’s Story “Apples from the Desert”: Form and Content. Advances in Social Sciences Research Journal, 4(5), 133-146. Krisel, T. (2017). The Sociolinguistic and Pragmatic Factors that Influence Arabs in Israel to Speak Hebrew. International Journal of Asian History, Culture and Tradition, 4(1), 1-15. Kizel, T. (2017). Languages in Contact: The Influence of Arabic on Modern Israeli Hebrew Slang. International Journal of Advanced Research 5(2), 744-752. Kizel, T. (2016). Women as a Symbol of Israel in Nathan Shaham’s “Hand of Fate”-Yad ha-Goral. International Journal of Asian History, Culture and Tradition, 5(1), 29-40. Kizel, T. (2016). The Concept of Grammatical Words as Reflected in the Works of Rabbi Abraham ibn Ezra. Journal of Advances in Humanities, 4(6), 586-613. מדיה וקבצים בנושא תאיר קיזל בוויקישיתוף תאיר קיזל, ברשת החברתית פייסבוק תאיר קיזל, ברשת החברתית אינסטגרם תאיר קיזל, ברשת החברתית טיקטוק תאיר קיזל, באתר עיריית מגאר עבודות גמר לתואר שני וכמחקר מקדים, באתר אוניברסיטת חיפה השפעת הערבית על דרכי השימוש במילים הדקדוקיות בלשונו של אברהם אבן עזרא כמתרגם וכמחבר עצמאי ד"ר תאיר קיזל, באתר ארגון המורים מעגלים בעברית לכיתה ז׳, באתר المستقبل מעגלים בעברית לכיתה ח', באתר المستقبل מעגלים בעברית לכיתה ט', באתר المستقبل אילנה קוריאל, אלו הזוכים בתחרות "המורה של המדינה", באתר ynet, 12 ביוני 2024 הצעירים המבטיחים בישראל, באתר פורבס ישראל תאיר קיזל התקווה לצעירים, באתר פורטל הכרמל הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8019, עמ' 3799 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12177, התשפ"ד, 11 במרץ 2024, עמ' 4775 ד"ר תאיר קיזל נבחר לראש עיריית מגאר, באתר פורטל הכרמל